Σεκόβιτσι

Το Σεκόβιτσι (βοσν. Šekovići, σερβ. Ковањ) είναι χωριό και ομώνυμος δήμος, στο ανατολικό τμήμα της Σερβικής Δημοκρατίας της Βοσνίας και Ερζεγοβίνης.Επίσημα δεδομένα από το βιβλίο Ethnic composition of Bosnia-Herzegovina population, by municipalities and settlements, 1991. Απογραφή: Zavod za statistiku Bosne i Hercegovine - Bilten no.234, Sarajevo 1991 Σύμφωνα με την απογραφή του 2013 ο πληθυσμός του χωριού ήταν 1.519 κάτοικοι, ενώ ο πληθυσμός του δήμου, που περιλαμβάνει οκτώ οικισμούς, ήταν 6.761 κάτοικοι.

Ιστορία
Από τη Ρωμαϊκή εποχή μέχρι σήμερα σημαντικές οδοί διέρχονταν από την περιοχή, που συνέδεαν τις χώρες ανατολικώς του ποταμού Δρίνου με την κεντρική Βοσνία. Το Σεκόβιτσι πήρε την ονομασία του από ένα μέρος των κατοίκων του, που είχαν μεταναστεύσει εκεί στα τέλη του 17ου αιώνα από τη Σεκόβινα της Ερζεγοβίνης. Το Σεκόβιτσι είχε πολύ μεγαλύτερο πληθυσμό, μέχρι που στρατιωτικές εισβολές και διάφορες επιδημίες μείωσαν τον αριθμό των κατοίκων, εξαλείφοντας σχεδόν τον πρωτογενή πληθυσμό του. Λίγο αργότερα οι μετανάστες από την Ερζεγοβίνη εγκαταστάθηκαν στο Σεκόβιτσι και σήμερα οι απόγονοί τους αποτελούν το μεγαλύτερο μέρος του πληθυσμού του χωριού. Η περιοχή του σημερινού δήμου είχε στενή στρατιωτική συνεργασία με τη Σερβία κατά την Πρώτη Σερβική Εξέγερση, εξαιτίας και της Μονής της Πάπρατσα, η οποία μαζί με τη Μονή της Λόβνιτσα υπήρξαν σημαντικά τοπικά κέντρα διατηρήσεως του πολιτισμού και αντιστάσεως κατά της οθωμανικής κυριαρχίας. Από τον 16ο αιώνα ήδη, τα δύο αυτά μοναστήρια διατηρούσαν δεσμούς με την αυτοκρατορική αυλή της Ρωσίας και με άλλα μοναστήρια της Σερβίας, της Βλαχίας, ακόμα και της Πολωνίας. Το Σεκόβιτσι ήταν μία από τις πρώτες περιοχές που ξεσηκώθηκαν κατά των Οθωμανών σε όλη την πρώην Γιουγκοσλαβία. Σύμφωνα με τον συγγραφέα Ρούντι Πετοβάρα, το 1943 το Σεκόβιτσι ήταν το πολιτικοστρατιωτικό κέντρο της ανατολικής Βοσνίας.

 Δημογραφία και γεωγραφία 
Το 1991 ο πληθυσμός του Δήμου Σεκόβιτσι ήταν 9.639 κάτοικοι, εκ των οποίων το 93,78% ήταν Σέρβοι και το 3,39% Μποσνιάκοι (Μουσουλμάνοι της Βοσνίας) ενώ το 2013 ο πληθυσμός είχε μειωθεί σε 6.761 κατοίκους, από τους οποίους το 1,58% ήταν Μποσνιάκοι και το 97,88% Σέρβοι. Ο οικισμός (χωριό) Σεκόβιτσι είχε πληθυσμό 1.735 κατοίκους το 1991.

Η έκταση του Δήμου Σεκόβιτσι είναι 237,2 τετραγων. χιλιόμετρα. Το χωριό είναι κτισμένο σε μέσο υψόμετρο περίπου 340 μέτρα πάνω από την επιφάνεια της θάλασσας, στην αριστερή όχθη του ποταμού Ντρίνιατσα, παραπόταμου του Δρίνου. Απέχει σε ευθεία γραμμή 61-62 χιλιόμετρα βορειοανατολικά από το κέντρο του Σαράγεβο.

Παραπομπές

Εξωτερικοί σύνδεσμοι